ai4bharat/Pralekha huggingface dataset:
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
60 లక్షల టన్నుల ధాన్యం తరలింపుతో ఎఫ్సీఐ రికార్డు నెల సగటు కంటే ఏప్రిల్లో రెట్టింపు పరిమాణం తరలింపు
వినియోగ రాష్ట్రాల్లో ఏప్రిల్లో 58 లక్షల మెట్రిక్ టన్నులు అన్లోడ్
130 లక్షల మెట్రిక్ టన్నులు దాటిన గోధుమ సేకరణ
భారత ఆహార సంస్థ , 2020 ఏప్రిల్ నెలలో 60 లక్షల మెట్రిక్ టన్నుల ఆహార ధాన్యాన్ని దేశంలోని వివిధ రాష్ట్రాలకు తరలించింది. FCI చరిత్రలోనే ఒక నెలలో తరలించిన అత్యధిక పరిమాణం ఇది. 2014 మార్చిలో 38 లక్షల మెట్రిక్ టన్నుల ధాన్యాన్ని తరలించి నెలకొల్పిన రికార్డును, ఈనెలలో 57 శాతం అధికంగా తరలించడం ద్వారా FCI అధిగమించింది. సాధారణ నెల సగటు అయిన 30 లక్షల మెట్రిక్ టన్నులకు ఇది రెట్టింపు మొత్తం. కశ్మీర్ లోయ, లెహ్/లడఖ్కు రహదారి మార్గంలో తరలించిన లక్ష మెట్రిక్ టన్నులు, ఈశాన్య రాష్ట్రాలైన అరుణాచల్ప్రదేశ్, మేఘాలయకు తరలించిన 0.81 లక్షల మెట్రిక్ టన్నుల ధాన్యాన్ని కూడా కలిపి ఈ రికార్డును సృష్టించింది. అండమాన్ మరియు లక్షద్వీపాలకు కూడా సముద్రమార్గంలో 0.1 లక్షల మెట్రిక్ టన్నులను FCI పంపించింది.
అత్యధిక నిల్వలు అందుకున్న బిహార్, కర్ణాటక
కొవిడ్-19 సమయంలోనూ, ఏప్రిల్ నెలలో, వివిధ వినియోగ రాష్ట్రాల్లో 58 లక్షల మెట్రిక్ టన్నుల ఆహార ధాన్యం నిల్వలను FCI అన్లోడ్ చేసింది. అత్యధికంగా, బిహార్ దాదాపు 7.7 లక్షల మెట్రిక్ టన్నుల ధాన్యాన్ని అందుకోగా, కర్ణాటక 7 లక్షల మెట్రిక్ టన్నులను పొందింది. కొవిడ్-19 విజృంభిస్తూ కొత్త హాట్స్పాట్లు, కంటైన్మెంట్ జోన్లను సృష్టిస్తున్న వేళ, అవే ప్రాంతాల్లో ఉన్న అన్లోడింగ్ కేంద్రాల్లో ధాన్యాన్ని దించడం ఒక సవాలే. అయినా, కొవిడ్ ప్రభావిత ప్రాంతాల్లో ఉన్న చాలా కేంద్రాల్లో రాష్ట్ర ప్రభుత్వాల చురుకైన సహకారంతో ధాన్యాన్ని FCI అన్లోడ్ చేయగలిగింది. ప్రజాపంపిణీ వ్యవస్థ ద్వారా ఆ ధాన్యం ప్రజలకు చేరేలా రాష్ట్రాలకు అందించింది.
కేటాయించిన మొత్తంలో సగం నిల్వలు తరలింపు
'ప్రధానమంత్రి గరీబ్ కల్యాణ్ యోజన'  కింద, ప్రతి పేదవాడికి 5 కిలోల ధాన్యాన్ని ఉచితంగా పంపిణీ చేసేలా FCI ఈ ధాన్యాన్ని తరలించింది. ఇందుకోసం కేటాయించిన 120 లక్షల మెట్రిక్ టన్నుల్లో సగమైన 60 లక్షల మెట్రిక్ టన్నులను తరలించి, దాదాపు 80 కోట్ల మంది ప్రజలకు ధాన్యం అందేలా సహకరించింది. రాష్ట్ర ప్రభుత్వాలు కోరితే తరలించడానికి వీలుగా దేశవ్యాప్తంగా సరిపడినన్ని ఆహార ధాన్యం నిల్వలను FCI
సిద్ధంగా ఉంచింది.
68 లక్షల మెట్రిక్ టన్నులతో తొలిస్థానంలో పంజాబ్
(మరోవైపు, కేంద్ర ప్రభుత్వ గోధుమల సేకరణ 130 లక్షల మెట్రిక్ టన్నులను దాటింది. దీనిలో, 68 లక్షల మెట్రిక్ టన్నులతో పంజాబ్ తొలిస్థానంలో ఉండగా, హర్యానా 30 లక్షల మెట్రిక్ టన్నులతో, మధ్యప్రదేశ్ 25 లక్షల మెట్రిక్ టన్నులతో తర్వాతి స్థానాల్లో ఉన్నాయి. ఆహార ధాన్యాల సేకరణ స్థిరంగా కొనసాగుతున్నందున, NFSA మరియు PMGKAY సహా వివిధ పథకాల కింద దాదాపు 122 లక్షల మెట్రిక్ టన్నులను తరలించినా, మొత్తం ఆహార ధాన్యాల నిల్వలకు ఎలాంటి ఇబ్బంది ఉండదు.
హోం మంత్రిత్వ శాఖ
కేంద్ర సాయుధ పోలీసు దళాలకు చెందిన డైరెక్టర్ జనరళ్లతో నిర్వహించిన సమీక్షా సమావేశానికి అధ్యక్షత వహించిన శ్రీ అమిత్ షా.
కేంద్ర సాయుధ పోలీసు దళాల భద్రతా, శ్రేయస్సే మోదీ ప్రభుత్వ ప్రాధాన్యత : శ్రీ అమిత్ షా.
కోవిడ్-19 యోధులకు ఆరోగ్య పరీక్షలు, చికిత్సకు సరైన ఏర్పాట్లు చేయాలి; ప్రాణ నష్టం జరిగితే సకాలంలో బకాయిలు చెల్లించేలా చూడాలి : హోంమంత్రి.
కేంద్ర సాయుధ పోలీసు బలగాల కోసం ప్రత్యేకంగా ఆసుపత్రులు / సదుపాయాలూ ఏర్పాటుచేయాలి : శ్రీ అమిత్ షా.
కేంద్ర సాయుధ పోలీసు దళాలకు చెందిన డైరెక్టర్ జనరళ్లతో ఈ రోజు నిర్వహించిన సమీక్షా సమావేశానికి కేంద్ర దేశీయ వ్యవహారాల శాఖ మంత్రి శ్రీ అమిత్ షా అధ్యక్షత వహించారు. కోవిడ్-19 నిర్వహణ వంటి క్లిష్టమైన పరిస్థితుల్లో మన కేంద్ర సాయుధ పోలీసు దళాలు చేస్తున్న ప్రశంసనీయమైన పనిని ఆయన అభినందించారు.
కోవిడ్-19 వ్యాప్తి పట్ల ఆందోళనతో పాటు, కేంద్ర సాయుధ పోలీసు దళాల భద్రతా, శ్రేయస్సు కోసం కూడా మోడీ ప్రభుత్వం తీవ్రమైన కృషి చేస్తోందని శ్రీ షా పేర్కొన్నారు. కోవిడ్-19 బారిన పడిన భద్రతా సిబ్బంది ఆరోగ్య పరిస్థితి గురించి హోంమంత్రి వివరంగా అడిగి తెలుసుకున్నారు.
వ్యాధి వ్యాప్తి ని అరికట్టడానికి కేంద్ర సాయుధ పోలీసు దళాలలో వినూత్నమైన సలహాలు / చర్యలు తీసుకున్న వారి గురించి కూడా ఈసమావేశంలో చర్చించారు. జాగ్రత్తల గురించి అవగాహన కల్పించడం, శిక్షణ గురించి, మెస్ లో ఏర్పాట్లు, వసతి సౌకర్యాలు, ఆయుష్ మంత్రిత్వశాఖ మార్గదర్శకాలను అనుసరించి రోగ నిరోధక శక్తిని పెంపొందించుకోవడం, సరైన సిబ్బంది యాజమాన్య నిర్వహణ, భద్రతా సిబ్బంది వయస్సును దృష్టిలో ఉంచుకుని, వారి ఆరోగ్య పరిస్థితుల అంచనా వంటి వివిధ విషయాలపై కూడా వారు సలహాలు, సూచనలు చేశారు.
కోవిడ్-19 కు వ్యతిరేకంగా కేంద్ర సాయుధ పోలీసు దళాల సిబ్బంది చేసిన కృషిని శ్రీ షా అభినందించారు. ప్రాణ నష్టం జరిగిన సందర్భంలో వారికి ఎక్స్ గ్రేషియా, బీమా వంటి ముఖ్యమైన బకాయిలు సకాలంలో చెల్లించేలా చూడాలని శ్రీ షా సీనియర్ అధికారులకు సూచించారు. వ్యాధి సోకినవారికీ, వారి కుటుంబ సభ్యులకు ఆరోగ్య పరీక్షలు, చికిత్సకు సరైన ఏర్పాట్లు చేయడంతో పాటు, కేంద్ర సాయుధ పోలీసు బలగాల కోసం ప్రత్యేకంగా ఆసుపత్రులు / సదుపాయాలూ ఏర్పాటుచేయాలని శ్రీ అమిత్ షా సూచించారు.
సానిటేషన్, సిబ్బందికి సరైన రక్షణ పరికరాలు వంటి ఆరోగ్య పరిరక్షణ జాగ్రత్తలతో పాటు ఉత్తమ ఆరోగ్య పద్దతులను పాటించాలని సూచించారు. కేంద్ర దేశీయ వ్యవహారాల శాఖ సహాయ మంత్రి శ్రీ నిత్యానంద రాయ్ తో పాటు కేంద్ర సాయుధ పోలీసు దళాలకు చెందిన డైరెక్టర్ జనరళ్ళు, మంత్రిత్వశాఖకు చెందిన ఇతర సీనియర్ అధికారులు ఈ సమావేశంలో పాల్గొన్నారు.
సాంఘిక న్యాయం, మరియు సాధికారత మంత్రిత్వ శాఖ
రాజస్థాన్ లోని ఆల్వార్ లో దివ్యాంగుల కోసం సామాజిక అధికారిత శిబిరం
కేంద్ర సామాజిక న్యాయం, సాధికారత మంత్రిత్వ శాఖకు చెందిన ఎడిఐపి పథకం కింద దివ్యాంగులకు సహాయక పరికరాలు, ఎయిడ్స్ ను పంపిణీ చేసేందుకు వికాలంగ వ్యక్తుల సాధికారత విభాగం, ఎఎల్ఐఎంసిఒ, సామాజిక న్యాయం, సాధికారత విభాగం, ఆల్వార్ జిల్లా పాలనా యంత్రాంగంతో కలిసి రాజస్థాన్ లోని ఆల్వార్ నగరంలోని ప్రతాప్ ఆడిటోరియంలో సోమవారం నాడు సామాజిక అధికారత శిబిరాన్ని నిర్వహించింది.
కార్యక్రమానికి ముఖ్య అతిథిగా కేంద్ర సామాజిక న్యాయం, సాధికారత శాఖ సహాయ మంత్రి కుమారి ప్రతిమ భౌమిక్ హాజరై పంపిణీ శిబిరాన్ని ప్రారంభించారు. కార్యక్రమానికి రాజస్థాన్ ప్రభుత్వ సామాజిక న్యాయం, సాధికారత మంత్రి శ్రీ తికారామ్ జుల్లీ, ఆల్వార్ పార్లమెంటు సభ్యుడు శ్రీ బాలక్ నాథ్, స్థానిక ప్రజా ప్రతినిధులు, ఉన్నతాధికారులతో కలిసి కార్యక్రమానికి అధ్యక్షత వహించారు.
శిబిరాన్ని ఉద్దేశించి ప్రసంగిస్తూ, చిట్ట చివరి వ్యక్తికి సేవలనందించి సమాజం ప్రధాన స్రవంతిలోకి దివ్యాంగులను తీసుకువచ్చేందుకు వారిని సాధికారం చేయాలన్న ప్రధానమంత్రి దార్శనికతకు అనుగుణంగా పని చేస్తూ దివ్యాంగుల సాధికారతకు కేంద్ర ప్రభుత్వం కట్టుబడి ఉంటుందని కేంద్ర సహాయ మంత్రి కుమారి ప్రతిమా భౌమిక్. తన మంత్రిత్వ శాఖ సాధించిన విజయాలు, పనిని గురించి మాట్లాడుతూ, కేంద్ర ప్రభుత్వం వికాలాంగ వ్యక్తుల హక్కు చట్టం  2016ను అమలు చేసిందని, అదే ఇప్పుడు వైకల్యాలను 7 నుంచి 21 వరకు పెంచేందుకు అవకాశాన్ని కల్పించిందని కేంద్ర సహాయ మంత్రి పేర్కొన్నారు. వైకల్యం ఉన్న వ్యక్తులకు విద్యా సంస్థలలో రిజర్వేషన్ ను 3 నుంచి 5 శాతానికి పెంచగా, ప్రభుత్వ ఉద్యోగాలలో రిజర్వేషన్ ను 3 నుంచి 4 శాతం పెంచారు. దివ్యాంగులకు సార్వత్రిక ఐడి కార్డుల పథకం భారత దేశ వ్యాప్తంగా ఆమోదితం అవుతుంది కనుక వైకల్యం ఉన్న వ్యక్తులు ఎదుర్కొనే సమస్యలను తగ్గిస్తుంది.
దివ్యాంగులను సాధికారం చేసేందుకు తమ రాష్ట్ర ప్రభుత్వం చేసిన కృషిని గురించి మాట్లాడుతూ డిజిటైజేషన్ దిశగా, ప్రభుత్వం ఆన్ లైన్ సౌకర్యాలను అందుబాటులోకి తెచ్చిందనే విషయాన్ని ఈ సందర్భంగా ప్రసంగించిన రాజస్థాన్ ప్రభుత్వ సామాజిక న్యాయం, సాధికారత మంత్రి శ్రీ తికారామ్ జుల్లీ పట్టి చూపారు.
తన నియోజకవర్గంలో నిరుపేదలకు లబ్ధి చేకూర్చేందుకు అటువంటి సంక్షేమ పథకాన్ని అమలు చేసినందుకు కేంద్ర ప్రభుత్వానికి ఆల్వార్ పార్లమెంటు సభ్యుడు శ్రీ బాలక్ నాథ్ కృతజ్ఓతలు తెలిపారు.
వివిధ వర్గాలకు చెందిన రూ. 2 కోట్ల 01 లక్ష విలువైన 2933 సహాయక పరికరాలు, ఎయిడ్స్ ను ఎఎల్ఐఎంసిఒ ఆల్వార్ లోని వివిధ ప్రాంతాలలో నిర్వహించిన అంచనా శిబిరాలలో పరీక్షించి, ముందస్తుగా గుర్తించిన 1564 దివ్యాంగులకు ఉచితంగా పంపిణీ చేయనున్నారు.
బ్లాక్ స్థాయిలో నిర్వహించిన అంచనా శిబిరాల సందర్భంగా నమోదు చేసుకున్న దివ్యాంగజన లబ్ధిదారుల నుంచి గుర్తించిన వారికి పంపిణీ చేయనున్న భిన్న సహాయక పరికరాలలో 231 మోటరైజ్డ్ ట్రైసికిల్, 528 ట్రైసికిల్, 285 చక్రాల కుర్చీలు, 834 క్రచెస్, 340 వాకింగ్ స్టిక్స్, 16 రొలాటర్లు, 09 స్మార్ట్ ఫోన్లు, 37 స్మార్ట్ కేన్లు, 05 బ్రెయిలీ కిట్లు, 04 సి.పి. కుర్చీలు, 170 ఎంఎస్ ఐఇడి కిట్లు, సెల్ ఫోన్ సహా 01 ఎడిఎల్ కిట్ , 212 హియరింగ్ ఎయిడ్ మెషీన్లు, 261 కృత్రిమ అవయవాలు, కాలిపర్లను పంపిణీ చేయనున్నారు.
ఆల్వార్ జిల్లా కలెక్టర్ డాక్టర్ జితేంద్ర కుమార్ సోనీ, జిల్లా ఎస్పీ, సాంఘిక సంక్షేమ శాఖ సీనియర్ అధికారులు, ఎఎల్ ఐఎంసి కూడా ఈ కార్యక్రమంలో పాల్గొన్నారు.
(
ఆరోగ్య, కుటుంబ సంక్షేమ మంత్రిత్వ శాఖ
తగ్గుదలబాటలోనే రోజువారీ కొత్త కేసులు, గత 24 గంటల్లో 16,504 నమోదు
ప్రపంచంలోనే అత్యధికంగా భారత్ లో కోలుకున్నవారు 99.5 లక్షల మంది
గత 11 రోజులలో జరిపిన కోవిడ్ పరీక్షలు కోటి
సుస్థిరమైన చర్యలు తీసుకుంటూ సానుకూల దృక్పథంతో వ్యవహరిస్తున్న ఫలితంగా భారతదేశంలో రోజువారీ కొత్త కోవిడ్ కేసులు తగ్గుతూ వస్తున్నాయి. గత 24 గంటలలో కొత్తగా 16,504 కోవిడ్ పాజిటివ్ కేసులు నిర్థారణ అయ్యాయి.
ఆ విధంగా రోజూ కోవిడ్ కేసులు తగ్గుతూ రావటం వలన చికిత్స పొందుతూ ఉన్నవారి సంఖ్య కూడా తగ్గుతోంది. ప్రస్తుతం దేశవ్యాప్తంగా చికిత్సపొందుతున్న కోవిడ్ బాధితుల సంఖ్య 2,43,953. ఇప్పటిదాకా నమోదైన మొత్తం పాజిటివ్ కేసులలో వీరిది 2.36% మాత్రమే. గత 24 గంటలలో చికిత్సపొందుతున్నవారి సంఖ్య నికరంగా 3,267 తగ్గింది.
ఇప్పటివరకు దేశవ్యాప్తంగా జరిగిన మొత్తం కోవిడ్ పరీక్షలు 17 కోట్లు దాటి 17,56,35,761 కు చేరింది. గత 24 గంటలలో 7,35,978 శాంపిల్స్ పరీక్షించారు. దేశంలో పరీక్షలు జరపటానికి మౌలిక వసతులు గణనీయంగా పెరిగాయి. అందులో భాగంగానే ఇప్పుడు లాబ్ ల సంఖ్య 2,299 కి చేరింది. గత 11 రోజుల్లో దేశవ్యాప్తంగా కోటి కోవిడ్ పరీక్షలు జరిగాయి. పరీక్షల సంఖ్య పెరిగే కొద్దీ పాజిటివ్ కేసుల శాతం తగ్గుతూ ప్రస్తుతం 5.89% కు చేరింది.
కోలుకుంటున్నవారు పెరుగుతూ ఉండటం, రోజూ వచ్చే కొత్త కేసులు తగ్గుదలబాటలో ఉండటం కారణంగా ఇప్పటిదాకా కోలుకున్నవారి మొత్తం సంఖ్య కోటికి దగ్గరవుతోంది. ఈ రోజుకు అది 99,46,867 కు చేరింది. దీన్నిబట్టి చూస్తే కోలుకున్నవారి శాతం 96.19% అయింది. గడిచిన 24 గంటల్లో 19,557 మంది బాధితులు కోలుకున్నారు.
కొత్తగా కోలుకున్న వారిలో 76.76% మంది కేవలం 10 రాష్టాలలోనే కేంద్రీకృతమయ్యారు. కేరళలో ఒక్కరోజులో అత్యధికంగా 4,668 మంది కోలుకోగా, మహారాష్ట్రలో 2,064 మంది, పశ్చిమ బెంగాల్ లో 1,432 మంది కోలుకున్నారు.
తాజాగా నిర్థారణ జరిగిన పాజిటివ్ కేసులలో 83.90% మంది కేవలం 10 రాష్ట్రాలకు చెందినవారు. అందులో కేరళలో అత్యధికంగా 4,600 కేసులు రాగా మహారాష్ట్రలో 3,282, పశ్చిమ బెంగాల్ లో 896 వచ్చాయి.
గత 24 గంటలలో 214 మంది కోవిడ్ బాధితులు మరణించారు. అందులో పది రాష్ట్రాలకు చెందినవారే 77.57% మంది ఉన్నారు. నిన్నటి మరణాలలో 16.35%  కేవలం మహారాష్ట్ర నుంచే ఉన్నాయి. పశ్చిమ బెంగాల్ లో 26 మంది, కేరళలో 25 మంది చనిపోయారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
కోవిడ్-19 రోగుల చికిత్స కోసం గాలిలో ఆక్సిజన్ సరఫరాను మెరుగుపరచడానికి పరికరాన్ని అభివృద్ధి చేసిన డిఎస్టీ ఆర్థిక సాయం పొందిన సంస్థ
"అద్భుతమైన ప్రయోజనాలు గల ఆవిష్కారణ ఇది" డిఎస్టి కార్యదర్శి ప్రొఫెసర్ అశుతోష్ శర్మ
పూణేలోని సిఎస్ఐఆర్-నేషనల్ కెమికల్ లాబొరేటరీ నుండి లైసెన్స్ పొందిన సొంత సాంకేతిక పరిజ్ఞానం ఆధారంగా స్పిన్-ఆఫ్ సంస్థ అయిన జెన్రిచ్ మెంబ్రేన్స్, చికిత్స కోసం అభివృద్ధి చేసిన మెమ్బ్రేన్ ఆక్సిజనేటర్ పరికరాలను  సామర్థ్యం పెంచడానికి శాస్త్ర సాంకేతిక విభాగం  నిధులు సమకూరుస్తోంది. కోవిడ్-19 రోగుల కోసం వినూత్న, స్వదేశీ ఫైబర్ పొర సాంకేతిక పరిజ్ఞానం ఆధారంగా, ఎంఓఈ పరికరం 35% వరకు ఒత్తిడితో గాలిలో ఆక్సిజన్ను పెంపొందింప చేస్తుంది .
ఈ పరికరాలలో పల్చటి పొరతో కూడిన మెమ్బ్రేన్ కార్ట్రిడ్జ్, చమురు అవసరం లేని కంప్రెసర్, అవుట్పుట్ ఫ్లోమీటర్, హ్యూమిడిఫైయర్ బాటిల్, గొట్టాలు, అమరికలు ఉంటాయి. కంప్రెసర్ నుండి సంపీడన, ఫిల్టర్ చేసిన గాలిని మెమ్బ్రేన్ కార్ట్రిడ్జ్ లోకి పంపిస్తారు. ఇది నత్రజనిపై ఆక్సిజన్ను సంగ్రహించి ఆక్సిజన్-సుసంపన్నమైన గాలిని పరిసరాల పీడనం వద్ద ఉత్పత్తి చేస్తుంది. ఆక్సిజన్, నత్రజనిని వేరు చేయగల మెమ్బ్రేన్ కార్ట్రిడ్జ్ లు, బ్యాక్టీరియా, కణజాల పదార్థాల మార్గాన్ని పరిమితం చేస్తుంది. ఇలా ఉత్పత్తి అయిన గాలికి వైద్య గుణాలుంటాయి.
ఈ పరికరం సురక్షితం, దీని ఆపరేషన్ కోసం శిక్షణ పొందిన వ్యక్తులు అవసరం లేదు, కనీస నిర్వహణ మాత్రం దీనికి అవసరం. సులభంగా తోడ్కొని పోగలిగి ఎప్పుడైనా ఎక్కడైనా ప్లగ్-అండ్-ప్లే సౌకర్యంతో వినియోగించవచ్చు. శీఘ్ర గతిన ప్రారంభం అయి ఆక్సిజన్-సమృద్ధిగా గల గాలిని అందిస్తుంది.
"మెడికల్ గ్రేడ్ గలిగి ఆక్సిజన్-సుసంపన్నమైన గాలి కోవిడ్-19 వంటి పరిస్థితులతో రోగి సంరక్షణకు అవసరమవుతుంది. ప్రపంచవ్యాప్తంగా ఉన్న అనుభవం చుస్తే 14% ఇన్ఫెక్షన్లకు కొన్ని శ్వాసకోశ పద్ధతులు అవసరం అవుతాయి. అయితే 4% మందికి మాత్రమే ఐసియు ఆధారిత వెంటిలేటర్లు అవసరం. మిగిలినవి వారికి, దీర్ఘకాలిక శ్వాస సమస్యలతో కూడిన అనేక ఇతర పరిస్థితులలో, ఈ ఆవిష్కరణ అద్భుతమైన ప్రయోజనాలు కలిగిస్తుంది" అని డిఎస్టి కార్యదర్శి ప్రొఫెసర్ అశుతోష్ శర్మ అన్నారు.
కోవిడ్-19 కి సంబంధించిన సంక్లిష్ట లక్షణాలలో ఒకటి ఉపిరిసల్పడంలో విపరీతమైన సమస్య. అటువంటి అత్యవసర పరిస్థితుల మధ్య ఐసీయూ నుండి బయటకు వచ్చిన రోగికి చికిత్స నిమిత్తం ఈ పరికరాన్ని వినియోగించవచ్చు. క్రానిక్ అబ్స్ట్రక్టివ్ పల్మనరీ డిసీజ్ , ఉబ్బసం, ఇంటర్స్టీషియల్ ఊపిరితిత్తుల వ్యాధి , నెలలు గడవకుండానే పుట్టిన పిల్లలు, పాము కాటు, వంటి దీర్ఘకాలిక శ్వాస సమస్యలతో బాధపడుతున్న రోగులకు కూడా ఈ పరికరం సహాయపడుతుంది.
తగు పరీక్షలు జరిగి ఉత్పత్తికి రాబోతోంది అంకుర సంస్థ జెన్రిచ్ రూపొందించిన ఈ పరికరం. మూడు నెలల్లో భారీగా మెమ్బ్రేన్ ఆక్సిజనేటర్ పరికరాలను సిద్ధం చేయగలిగేలా కృషి జరుగుతోంది.

(
వ్యవసాయ మంత్రిత్వ శాఖ
ప్రభుత్వం అన్ని పంటలకు ఎంఎస్పీని 40-70% వరకు పెంచింది
చట్టాలు రైతులకు చట్టపరమైన రక్షణలను ఇస్తాయి: హర్దీప్ సింగ్ పురి
చిన్న , సన్నకారు రైతులను ఒకచోట చేర్చేందుకు ప్రభుత్వం 10,000 ఎఫ్పిఓఎస్లను ఏర్పాటు చేసింది.
ఎంఎస్పీని ఉత్పత్తి వ్యయానికి 1.5 రెట్లు పెంచాలంటూ స్వామినాథన్ కమిటీ సిఫారసులను అమలు చేయడమే కాకుండా, అన్ని పంటలకూ కనీస మద్దతు ధర ని 40-70 శాతం పెంచామని కేంద్ర మంత్రి హర్దీప్ ఎస్ పురి అన్నారు. 2009-14 నుండి 2014-19 వరకు ఎంఎస్పీతో ధాన్య సేకరణ ఖర్చు 85% పెరిగింది. వ్యవసాయ శాఖ బడ్జెట్ గత కొన్ని సంవత్సరాలలో ఆరు రెట్లు పెరిగిందని ఆయన అన్నారు. ఎంఎస్పీ ఒక పరిపాలనా విధానమని పురి వివరించారు. కేంద్రం తెచ్చిన చట్టాలు రైతులకు రక్షణను అందిస్తాయని, కార్పొరేట్ల వల్ల అన్యాయం కలగకుండా భద్రత కల్పిస్తాయని అన్నారు. మన రైతుల భూములను స్వాధీనం చేసుకోవడం లేదా లీజుకు ఇవ్వడం ఎట్టి పరిస్థితుల్లోనూ కుదరదని ప్రభుత్వం చట్టాలలో స్పష్టంగా పేర్కొంది. మన రైతులు భూమి, నేల, అడవులకు సంరక్షకులు అని, భూమి వారికి తల్లి వంటిదని అన్నారు. భూమాత కోసం వారు తమ జీవితాలను, రక్తం , చెమటను ధారపోశారని మంత్రి వ్యాఖ్యానించారు. వారి భూములను వారి నుండి తీసుకోవడానికి ఎవరినీ ప్రభుత్వం అనుమతించదని ఆయన ఉద్ఘాటించారు.
చిన్న కమతాల రైతులు చేతులు కలిపితే విజయాలు సాధించవచ్చని అముల్ సహకార ఉద్యమం నిరూపించిందని పురి ఈ సందర్భంగా అన్నారు. ఈ రోజు, అముల్ కేవలం పాలను ఉత్పత్తి చేయడమే కాదు, దాని ఆదాయంలో ఎక్కువ భాగం ప్రపంచవ్యాప్తంగా ప్రాసెస్డ్ ఫుడ్ను ఎగుమతి చేయడం ద్వారా కూడా వస్తోందన్నారు. ఇలాంటి సంస్కరణల ద్వారా మన రైతులు ఇలాంటి విజయాలు సాధించాలి. చిన్న , సన్నకారు రైతుల కోసం ప్రబుత్వం 10 వేల ఫార్మర్స్ ప్రొడ్యూసర్ ఆర్గనైజేషన్స్ను ఏర్పాటు చేసిందని చెప్పారు. ఫలితంగా వారంతా ఏకమవుతారని, సామాజిక మూలధనం, సమాచారం , బేరమాడే శక్తి వస్తుందన్నారు. మహారాష్ట్ర నుండి బెంగాల్కు 100 వ కిసాన్ రైలును ప్రధాని ప్రారంభించినట్లు పురి తెలిపారు. రైతులు తమ 50-100 కిలోల ఉత్పత్తులను కోల్డ్ చైన్ కోచ్ల ద్వారా పంపవచ్చు. గిడ్డంగులు, కోల్డ్ స్టోర్స్, సార్టింగ్, గ్రేడింగ్ , ప్యాకేజింగ్ యూనిట్లు, గ్రామీణ మార్కెటింగ్ ప్లాట్ఫాంలు, ఇ-మార్కెటింగ్ యూనిట్లు వంటి మౌలిక సదుపాయాల కల్పన కోసం ఇది వరకే రూ.లక్ష కోట్ల అగ్రి–ఇన్ఫ్రా ఫండ్ను ఏర్పాటు చేశామని వెల్లడించారు. ఇందుకోసం కిసాన్ సమ్మన్ నిధి  కేటాయించారని, ఇది వారి గౌరవాన్ని కాపాడుతుందని తెలిపారు. ఉపాధి సమస్యలను తొలగిస్తుందని అన్నారు. ‘‘పంటల బీమా పథకం.. ప్రధాన మంత్రి కిసాన్ ఫసల్ బీమా యోజనతో రైతులు ఎంతో లాభపడ్డారు. ఈ పథకం కోసం వీళ్లు రూ .17,450 కోట్ల ప్రీమియం చెల్లించగా, 87,000 కోట్ల పరిహారం పొందారు. జాతీయ ఆహార ఉత్పత్తిలో పంజాబ్ , హర్యానాలకు 30% వాటా ఉంది. ఎంఎస్పీతో ధాన్య సేకరణలో 70% ఈ రాష్ట్రాల నుండే జరుగుతుంది. మొత్తం వ్యవసాయదారుల్లో 52.5 శాతం మందికి బాకీలు ఉన్నాయని, సగటున 1,470 డాలర్ల అప్పులు ఉన్నాయని నేషనల్ బ్యాంక్ ఫర్ అగ్రికల్చర్ అండ్ రూరల్ డెవలప్మెంట్ చేసిన స్టడీ తెలిపింది. వ్యవసాయ ఉత్పత్తులను కాపాడటానికి అవసరమైన కోల్డ్ చైన్ మౌలిక సదుపాయాలు లేకపోవడం వల్ల 30% పంటలు వృథా అవుతూనే ఉన్నాయి. అంతేగాక చాలా మంది మధ్యవర్తుల కారణంగా వ్యవసాయ రంగం దెబ్బతింది. వీరికి భారీగా మార్జిన్లు ఉంటాయి. వ్యవసాయం భారీగా ఉండే రాష్ట్రాల్లోని కష్టపడి పనిచేసే రైతులు మనదేశాన్ని ప్రపంచపు ధాన్యాగారాలుగా మార్చగలరు. అన్నదాతలకు అన్ని విధాలా మద్దతు ఇవ్వడానికి, వారికి మార్గనిర్దేశం చేయడానికి , వారిని ఆత్మనిర్భర్గా మార్చడానికి వ్యవసాయ సంస్కరణ లు, చట్టాలు తగిన వ్యవస్థను సృష్టిస్తాయి” అని మంత్రి హర్దీప్ పురి వివరించారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 అప్ డేట్
రాష్ట్రాలు , కేంద్రపాలిత ప్రాంతాల సమిష్టి కృషి ద్వారా కోవిడ్ -19 నివారణ, నియంత్రణ, నిర్వహణ కోసం భారత ప్రభుత్వం అనేక చర్యలు తీసుకుంటోంది. వీటిని క్రమం తప్పకుండా ఉన్నత స్థాయిలో సమీక్ష,పర్యవేక్షిస్తున్నారు.
, మహే  చేరాయి. గత 14 రోజులలో 12 రాష్ట్రాలలోని 22 కొత్త జిల్లాలలో ఒక్క కొత్త కేసూ నమోదు కాలేదు. అవి:
లఖిసరాయ్, గోపాల్గంజ్, బీహార్లోని భాగల్పూర్
ధోల్పూర్,రాజస్థాన్లోని ఉదయ్పూర్
జమ్ము కాశ్మీర్ లోని పుల్వామా
మణిపూర్లోని తౌబాల్
కర్ణాటకలోని చిత్రదుర్గ
పంజాబ్లోని హోషియార్పూర్
హర్యానాలోని రోహతక్, చార్ఖి దాద్రి
అరుణాచల్ ప్రదేశ్లోని లోహిత్
ఒడిషాలోని పూరి, భద్రక్
అస్సాంలోని గోలాఘాట్, కామ్రూప్ రూరల్, నల్బరి, దక్షిణ సాల్మర
పశ్చిమబెంగాల్లోని జల్పాయ్గురి, కాలింపాంగ్
ఆంధ్రప్రదేశ్లోని విశాఖపట్నం
ప్రస్తుతం కోవిడ్-19 మరణాల రేటు 3.3 శాతంగా ఉంది. ఇందుకు సంబంధించిన వివరాలను విశ్లేషిస్తే మరణించిన వారిలో
14.4 శాతం మంది 0-45 సంవత్సరాల వయసు మధ్యవారు
10.3 శాతం మంది 45-60 సంవత్సరాల వయసు మధ్యవారు
33.1 శాతం మంది 60-75 సంవత్సరాల వయసు మధ్య వారు
42.2 శాతం మంది 75 సంవత్సరాలు ,అంతకు పైబడిన వయసు వారు.
75.3శాతం కేసులు 60 ఏళ్లు పైబడిన వారివని గణాంకాలు సూచిస్తున్నాయి. 83శాతం కేసులలో ఇతర-అనారోగ్యాలు ఉన్నట్లు తెలుస్తోంది.. వృద్ధులు , ఇతరఅనారోగ్యాలతో బాధపడుతున్న వ్యక్తులు ఎక్కువ ప్రమాదంలో ఉన్నారని ఇది గతంలో ప్రముఖంగా ప్రస్తావనకు వచ్చిన అంశాలను ముందుకు తెస్తున్నది.
ప్రపంచవ్యాప్తంగా పరీక్షాపద్ధతులను సమీక్షించిన అనంతరం, ఐసిఎంఆర్ జాతీయ టాస్క్ఫోర్స్ అన్ని రాష్ట్రాలకూ మార్గదర్శకాలు జారీ చేసింది . ఇందుకు సంబంధించిన పూర్తి వివరాలు కింది లింక్ లో చూడవచ్చు.
https://www.mohfw.gov.in/pdf/ProtocolRapidAntibodytest.pdf
అదనంగా , ఏదైనా రాపిడ్ పరీక్ష నిర్వహించడానికి ముందు, రాష్ట్రాలు కోవిడ్ -19 పరీక్షలకు సంబంధించిన ఏ వివరాలనైనా ఐసిఎంఆర్ వెబ్సైట్లో నిక్షిప్తం చేయాల్సి ఉంటుంది. .
కోవిడ్ -19 కు సంబంధించి దేశంలో మొత్తం 14,378 కేసులు నమోదయ్యాయి. 1992 మంది వ్యక్తులు అంటే, మొత్తం కేసులలో 13.82శాతం మంది వ్యాధినుంచి కోలుకున్న తర్వాత ఇళ్లకు వెళ్లారు.
కోవిడ్ -19 కి సంబంధించి తాజా , అధీకృత సమాచారం , దీనికి సంబంధించిన సాంకేతిక అంశాలు, మార్గదర్శకాలు, ఇతర సూచనలకోసం క్రమం తప్పకుండా గమనించండి : https://www.mohfw.gov.in/.
కోవిడ్ -19 కి సంబంధించి సాంకేతిక అంశాలపై తమ ప్రశ్నలను technicalquery.covid19[at]gov[dot]in ఈమెయిల్కు పంపవచ్చు. ఇతర ప్రశ్నలను ncov2019[at]gov[dot]in .కు పంపవచ్చు.
కోవిడ్ -19పై ఏవైనా ప్రశ్నలకు సమాధానాల కోసం కేంద్ర ఆరోగ్య,కుటుంబ సంక్షేమ మంత్రిత్వశాఖ హెల్ప్లైన్ నెంబర్ : +91-11-23978046 లేదా 1075  కు ఫోన్ చేయవచ్చు. కోవిడ్ -19 పై రాష్ట్రాలు, కేంద్ర పాలిత ప్రాంతాల హెల్ప్లైన్ ల జాబితా కోసం కింది లింక్ను గమనించవచ్చు.
https://www.mohfw.gov.in/pdf/coronvavirushelplinenumber.pdf .
మానవ వనరుల అభివృద్ధి మంత్రిత్వ శాఖ
రేపు 'నైపుణ్య భారత్' కార్యక్రమాన్ని ప్రారంభించనున్న విద్యాశాఖ మంత్రి
చదివి అర్థం చేసుకోవడం మరియు సంఖ్యాశాస్త్రంలో నైపుణ్యం సాధించేలా చూడడానికి పాఠశాలవిద్య అక్షరాస్యత శాఖ రేపటి నుంచి  జాతీయ స్థాయిలో 'నైపుణ్య భారత్' కార్యక్రమాన్ని ప్రారంభించనున్నాయి. కేంద్ర విద్యాశాఖ మంత్రి శ్రీ రమేష్ పోఖ్రియాల్ నిశాంక్ వర్చువల్ విధానంలో కార్యక్రమాన్ని ప్రారంభిస్తారు. 'నైపుణ్య భారత్' అమలు చేయడానికి రూపొందిన మార్గదర్శకాలతో పాటు, కార్యక్రమ గీతం మరియు ఒక లఘు చిత్రాన్ని మంత్రి విడుదల చేస్తారు. కార్యక్రమానికి అన్ని రాష్ట్రాలు, కేంద్రపాలిత ప్రాంతాలకు చెందిన పాఠశాల విద్యా శాఖ సీనియర్ అధికారులు, విద్య,అక్షరాస్యత విభాగం సీనియర్ అధికారులు మరియు సంస్థల అధిపతులు కూడా హాజరుకానున్నారు.
2020 జులై 29వ తేదీన ప్రారంభమైన జాతీయ విద్యావిధానం 2020అమలులో భాగంగా పాఠశాల విద్య మరియు అక్షరాస్యత శాఖ అమలు చేస్తున్న కార్యక్రమాల్లో 'నైపుణ్య భారత్' ముఖ్యమైన కార్యక్రమంగా ఉంటుంది.
2026-27 నాటికి మూడవ తరగతి చదువు పూర్తయ్యే నాటికి పిల్లలందరూ చదవడం మరియు అంకెలను గుర్తించడంలో కనీస పరిజ్ఞానం కలిగి విద్యా సముపార్జన సాగించేలా చూడాలన్న లక్ష్యంతో 'నైపుణ్య భారత్' కార్యక్రమానికి రూపకల్పన జరిగింది. ఈ కార్యక్రమాన్ని దేశంలో అయిదు అంచెల్లో అమలు చేస్తారు. జాతీయ-రాష్ట్ర-జిల్లా-బ్లాకు-పాఠశాల స్థాయిల్లో కార్యక్రమాన్ని పాఠశాల విద్య, అక్షరాస్యతా విభాగం అమలు చేస్తుంది. కేంద్ర ప్రభుత్వం అమలు చేస్తున్న సమగ్ర శిక్షణ పథకంలో భాగంగా 'నైపుణ్య భారత్' కార్యక్రమం అమలవుతుంది.
(Visitor Counter : 147
పర్యటక మంత్రిత్వ శాఖ
కేంద్ర పర్యాటక శాఖ సహాయ మంత్రి శ్రీ ప్రహ్లాద్ సింగ్ పటేల్ వీడియో కాన్ఫరెన్సు ద్వారా ప్రపంచ స్థాయి "తెంజాల్ గోల్ఫు రిసార్ట్" ప్రాజెక్టుకు ప్రారంభోత్సవం చేశారు. ఈ ప్రాజెక్టును స్వదేశ్ దర్శన్ స్కిం కింద మిజోరాంలో ఏర్పాటు చేశారు.
కేంద్ర సాంస్కృతిక & పర్యాటక శాఖ  సహాయ మంత్రి శ్రీ ప్రహ్లాద్ సింగ్ పటేల్ చాక్షుష పద్ధతిలో భారత ప్రభుత్వ పర్యాటక మంత్రిత్వ శాఖ వారి స్వదేశ్ దర్శన్ స్కిం కింద అమలు చేస్తున్న "తెంజాల్ గోల్ఫు రిసార్ట్" ప్రాజెక్టును ప్రారంభించారు. ఢిల్లీలో మంగళవారం మిజోరాం పర్యాటక మంత్రి శ్రీ రాబర్ట్ రోమావియా రోయటే మరియు మిజోరాం ప్రభుత్వ పర్యాటక శాఖ కమిషనర్ మరియు కార్యదర్శి శ్రీమతి ఈస్తర్ లాల్ రాల్కిమి సమక్షంలో ఈ కార్యక్రమం జరిగింది.
స్వదేశ్ దర్శన్ లో భాగంగా రూపొందించిన కొత్త ఎకో టూరిజం సమగ్ర అభివృద్ధి కింద ఈ ప్రాజెక్టును మంజూరు చేయడం జరిగింది. ఈశాన్య పర్యాటక వలయంలో తెంజాల్ వద్ద ఈ ప్రాజెక్టు ఏర్పాటు చేశారు. ప్రాజెక్టు పూర్తి వ్యయం రూ. 92.25 కోట్లు కాగా దానిలో రూ. 64.48 కోట్లను తెంజాల్ వద్ద గోల్ఫు కోర్సు ఏర్పాటుతో పాటు అవసరమైన విడిభాగాల కొనుగోలుకు మంజూరు చేయడం జరిగింది.
ప్రపంచంలోని ఇతర దేశాలతో పోల్చినప్పుడు గోల్ఫు పర్యాటకానికి ఇండియాలో వాతావరణం చాలా అనుకూలంగా ఉంటుంది. దానికి తోడు మనోహరమైన పచ్చికబయళ్ళు, ప్రకృతి దృశ్యాలు, అరుదైన ఆతిధ్య సేవలు గోల్ఫు పర్యాటకానికి అదనంగా ఉంటాయి. ఇతర దేశాలతో పోల్చితే ఇది అసాధారణమైన అనుభూతి. దేశవ్యాప్తంగా 230కి పైగా గోల్ఫు కోర్సులు ఉన్నాయి. కేంద్ర పర్యాటక మంత్రిత్వ శాఖ దేశంలో గోల్ఫు పర్యాటక రంగం అభివృద్ధికి ఉత్ప్రేరకంగా పని చేస్తూ గట్టి మద్దతు ఇస్తోంది. దేశంలో అంతర్జాతీయ ప్రమాణాలు గల ఎన్నో గోల్ఫు కోర్సులు ఉన్నాయి. అక్కడ జరిగే గోల్ఫు పోటీలు దేశీయ, అంతర్జాతీయ పర్యాటకులను ఆకర్షిస్తుంటాయి. గోల్ఫు పర్యాటకం పట్ల రోజు రోజుకు పెరుగుతున్న ఆసక్తిని దృష్టిలో ఉంచుకొని దానిని ప్రోత్సహించడానికి తద్వారా దేశీయ, అంతర్జాతీయ యాత్రికులను ఆకర్షించడానికి కేంద్ర పర్యాటక మంత్రిత్వ శాఖ ఒక సమగ్ర మరియు సమన్వయ వ్యవస్థను రూపొందిస్తున్నది.
తెంజాల్ లోని గోల్ఫు కోర్సును కెనడాకు చెందిన పేరొందిన అగ్రశ్రేణి గోల్ఫు కోర్సుల వాస్తు సంస్థ గ్రాహం కుక్ అసోసియేట్స్ రూపకల్పన చేసింది. ఈ కోర్సు మొత్తం విస్తీర్ణం 105 ఎకరాలు. దానిలో క్రీడా స్థలం 75 ఎకరాలన్నా 18 హోల్ గోల్ఫు కోర్సు. యంత్రాలతో నీళ్లు చల్లే తుంపర సేద్యం వ్యవస్థ ఉంది. దీనిని అమెరికాకు చెందిన రెయిన్ బర్ద్ సంస్థ ఏర్పాటు చేసింది. మొత్తం మీద గోల్ఫు కోర్సును అంతర్జాతీయ ప్రమాణాలతో తీర్చిదిద్దారు. క్రీడా ప్రాంగణం పక్కనే బస చేయడానికి పర్యావరణ హితమైన 30 కుటీరాలు, కేఫ్ టేరియా, ఆరుబయలు ఫుడ్ కోర్టు, రిసెప్షన్, వేచియుండే హాలు మొదలగునవి ఉన్నాయి. అన్నీ ప్రపంచ స్థాయి గృహోపకరణములు ఉంటాయి.
తెంజాల్ గోల్ఫు కోర్సు ప్రత్యేకత ఏమిటంటే చౌకలో అంతర్జాతీయ సౌకర్యాలతో మెరుగైన అనుభూతిని కలుగజేస్తుంది.
సాంస్కృతిక మంత్రిత్వ శాఖ
అంతర్జాతీయ యోగా దినోత్సవం సందర్భంగా మహారాష్ట్రలోని 4 ప్రాంతాల్లో యోగా, సాంస్కృతిక కార్యక్రమాలు నిర్వహించనున్న కేంద్ర సాంస్కృతిక మంత్రిత్వ శాఖ
"యోగా, ఒక భారతీయ వారసత్వం" పేరిట, కేంద్ర సాంస్కృతిక మంత్రిత్వ శాఖ ఈ నెల 21న అంతర్జాతీయ యోగా దినోత్సవం నిర్వహించనుంది.
దేశంలోని 75 సాంస్కృతిక ప్రదేశాల్లో యోగా నిర్వహించనున్నారు. ఇందులో 45 నిమిషాల యోగా, 30 నిమిషాల సాంస్కృతిక కార్యక్రమం ఉంటుంది. మహారాష్ట్రలోని 4 ప్రదేశాలను ఇందుకోసం ఎంపిక చేశారు. అవి, పుణె లోని అగాఖాన్ రాజప్రాసాదం, ముంబయిలోని కన్హెరి గుహలు, ఔరంగాబాద్లోని ఎల్లోరా గుహలు, నాగ్పుర్లోని పాత హైకోర్టు భవనం. ఇవి, జాతీయ ప్రాధాన్యతతో కేంద్ర రక్షణలో ఉన్న ప్రదేశాలు.
అగాఖాన్ రాజప్రాసాదం, కన్హేరి గుహలు భారత పురావస్తు విభాగానికి చెందిన ముంబయి సర్కిల్ ఆధీనంలో, ఎల్లోరా గుహలు ఔరంగాబాద్ సర్కిల్ ఆధీనంలో, పాత హైకోర్టు భవనం నాగ్పుర్ సర్కిల్ ఆధీనంలో ఉన్నాయి.
పుణెలోని అగాఖాన్ రాజప్రాసాదం, నాగ్పుర్లోని పాత హైకోర్టు భవనంలో ఒక యోగా శిక్షకుడు ఉదయం 7 గం. నుంచి 7.30 గం. వరకు యోగాసన ప్రదర్శన ఇస్తారు. ఉదయం 7.30 గం. నుంచి ఉదయం 8.15 గం. వరకు, నాగ్పుర్లోని దక్షిణ మధ్య జోన్ సాంస్కృతిక కేంద్రంలో సాంస్కృతిక కార్యక్రమం ఉంటుంది.
ముంబయిలోని కన్హేరి గుహలు, ఔరంగాబాద్లోని ఎల్లోరా గుహల వద్ద ఒక యోగా శిక్షకుడు ఉదయం 7 గం. నుంచి 7.30 గం. వరకు యోగాసన ప్రదర్శన ఇస్తారు. ఆ తర్వాత, ఉదయం 8.15 గం. వరకు సంగీత్ నాటక్ అకాడమీ ఒక సాంస్కృతిక కార్యక్రమాన్ని ప్రదర్శిస్తుంది.
పుణె, నాగ్పుర్లో జరిగే కార్యక్రమాలు దూరదర్శన్లో ప్రత్యక్ష ప్రసారం అవుతాయి.